ගංවතුර තත්ත්වය හේතුවෙන් විපතට පත් ශ්‍රී ලාංකිකයන්ට සහන සැලසීම සඳහා අමෙරිකා එක්සත් ජනපද රජය ඇමෙරිකානු ඩොලර් 50000 ක් ශ්‍රී ලංකාවට පරිත්‍යාග කරයි.ශ්‍රී ලංකා රතුකුරුස සංගමය හා ආපදා කළමනාකරණ මධ්‍යස්ථානයේ ඉල්ලීමට අනුව ශ්‍රී ලංකාවේ ඇමෙරිකානු එක්සත් ජනපද තානාපති කාර්යාලය මගින් මේ මුදල ලබාදෙන අතර අවතැන්වූවන්ට සහන සැලසීම සඳහා මේ මුදල ශ්‍රී ලංකා රතුකුරුස සංගමයට ලබා දෙයි.ශ්‍රී ලංකාවේ ස්වාභාවික ව්‍යසනයක් පවතින බව ප්‍රකාශයට පත් කිරීමත් සමඟ අන්තර්ජාතික සංවර්ධනය සඳහා වූ ඇමෙරිකානු ආයතනය මඟින් මේ මුදල ශ්‍රී ලංකාවට ලබාදෙන බව ශ්‍රී ලංකාවේ ඇමෙරිකා එක්සත් ජනපද තානාපතිනි පැට්‍රිෂියා බුටේනිස් මහත්මිය පවසයි.මේ මුදල ප්‍රයෝජනයට ගනිමින් අවතැන් වූ පුද්ගලයන් සඳහා ආහාර, පානීය ජලය, ඖෂධ, රෙදිපිළි, ප්ලාස්ටික් උපකරණ, ටෙන්ට් ආදී අත්‍යවශ්‍ය දෑ ලබාදෙනු ඇත.